staqsa lill-Ministru għall-Familja u Solidarjetà Soċjali: Jista' l-Ministru jgħid kemm kien hemm persuni li kienu qed jirċievu xi forma ta' pensjoni taħt is-somma ta' €500 fix-xahar sal-aħħar ta' Settembru 2015? Jista' jindika dan kategorija b'kategorija, b'kemm kienu persuni ta' sess femminili u kemm maskili? Ninforma lill-Onor. Interpellant li, bħalissa hemm 18,469 pensjonant (minn total ta' madwar 88,500 pensjonant kontributorju u non-kontributorju) li individwalment jirċievu pensjoni waħda ta' mhux aktar minn €500 fix-xahar. Dawn jikkonsistu f'5,950 irġiel u 12,519 nisa li jirċievu jew pensjoni kontributorja inkella pensjoni non-kontributorja. Huwa importanti li tali statistika ma tiġix interpretata strettament fit-termini taċ-ċifri mogħtija. Per eżempju l-istatistika pprovduta tinkludi każi fejn l-irġiel u n-nisa imsemmija ikunu miżżewġin lil xulxin (allura bejniethom ikollhom aktar minn €500 fix-xahar) iżda statistikament qed jidhru bħala żewġ persuni individwali b'pensjoni ta' anqas minn €500 fix-xahar. L-istatistka tinkludi ukoll nisa (jew irġiel f'xi każi) fejn żwieġhom (jew marthom) għandhom pensjoni li hi ogħla minn €500 fix-xahar u allura anke f'dawn il-każi bejniethom ikollhom ħafna aktar minn €500 fix-xahar iżda statistikament wieħed jew waħda mill-koppja qed jidhru bħala persuna individwali b'pensjoni ta' anqas minn €500 fix-xahar. t'hawn taħt juru n-numru ta' pensjonanti (irġiel u nisa) skont il-pensjoni li qed jirċievu. Pensjoni Irġiel Pensjoni Pensjoni
PERSUNI LI QED JIEĦDU PENSJONI INQAS MINN €500